तूफान से बिगड़े हालात, आयोजन की तैयारी ही पूरी नहीं; अब नई तारीख 10 जुलाई
राजस्थान में बिपरजॉय तूफान के बाद अब ग्रामीण और शहरी ओलंपिक 23 जून से शुरू नहीं होंगे। सरकार ने ओलंपिक के आयोजन को 17 दिन के लिए आगे बढ़ा दिया गया है। खेल विभाग ने आदेश जारी कर ग्रामीण और शहरी ओलंपिक का आयोजन अबNow it will be organized from July 10, so far 54 lakh 70 thousand have registered
राजस्थान में बिपरजॉय तूफान के कारण अब ग्रामीण और शहरी ओलंपिक 23 जून से शुरू नहीं हो पाएंगे। सरकार ने ओलंपिक के आयोजन को 17 दिन के लिए आगे बढ़ा दिया है। खेल विभाग ने आदेश जारी कर ग्रामीण और शहरी ओलंपिक का आयोजन अब 10 जुलाई से करने का फैसला किया है।
हालांकि, खेल विभाग के प्रमुख सचिव नरेश कुमार ठकराल ओलंपिक को आगे बढ़ाने की वजह बिपरजॉय तूफान नहीं बल्कि कुछ और ही मान रहे हैं।
ठकराल ने कहा कि- राजस्थान में 26 जून तक राजस्थान में ग्रीष्मकालीन अवकाश है। वहीं, 1 जुलाई से स्कूल खुलने के बाद भी शुरुआती सप्ताह नामांकन में ही बीत जाएगा। जबकि इन खेलों में 60% से ज्यादा स्कूली छात्र हैं। इस बात को ध्यान में रखते हुए ओलंपिक की तारीख फिलहाल आगे बढ़ाई गई है। ताकि ज्यादा से ज्यादा खिलाड़ी इसमें हिस्सा ले सकें।
यह तो पहले से मालूम था फिर बहानेबाजी क्यों?
दरअसल, राजस्थान सरकार के अधिकारियों को ओलंपिक के आयोजन की तारीख तय करते वक्त भी पता था कि राजस्थान में 26 जून तक ग्रीष्मकालीन अवकाश और जुलाई के शुरुआती सप्ताह में नामांकन की प्रक्रिया चलेगी।
लेकिन, तब सरकार ने 23 जून से ही ओलंपिक का आयोजन करने की घोषणा कर दी थी। लेकिन अब बिपरजॉय तूफान से बिगड़े हालातों के चलते सरकार ओलंपिक के आयोजन की तैयारी तक नहीं कर पाई है।
ऐसे में आयोजन से 2 दिन पहले तारीख आगे बढ़ाने का फैसला किया है। बता दें कि अब तक ग्रामीण और शहरी ओलंपिक के लिए 54.70 लाख रजिस्ट्रेशन हो चुके हैं। वहीं अब सरकार ने 23 जून तक रजिस्ट्रेशन की तारीख आगे बढ़ा दी है। संभावना है कि इससे रजिस्ट्रेशन कराने वाले खिलाड़ियों की संख्या में भी इजाफा होगा।
अब तक ग्रामीण ओलंपिक के लिए 42.28 लाख रजिस्ट्रेशन
अब तक शहरी ओलंपिक के लिए 12.43 लाख रजिस्ट्रेशन
ओलंपिक के लिए होंगे 130 करोड़ खर्च
गौरतलब है कि शहरी और ग्रामीण ओलंपिक के आयोजन को भव्य बनाने के लिए सरकार ने इस बार बजट में 90 करोड़ की बढ़ोतरी की है। जहां पिछले साल सरकार ने 40 करोड़ रुपए खर्च कर ग्रामीण ओलंपिक का आयोजन करवाया था। वहीं इस बार शहरी और ग्रामीण ओलंपिक के लिए कुल 130 करोड़ रुपए खर्च किए जाएंगे। इसके तहत ब्लॉक, वार्ड और जिला स्तर पर खिलाड़ियों को मूलभूत सुविधाएं उपलब्ध करवाई जाएंगी। वहीं, जिला स्तर पर पहुंचने वाले खिलाड़ियों को ड्रेस किट भी उपलब्ध करवाया जाएगा।
खेल विभाग के शासन सचिव नरेश कुमार ठकराल ने बताया- सरकार ने इस बार खेलों के लिए 50 लाख रजिस्ट्रेशन का लक्ष्य रखा था। जिसकी तुलना में कहीं ज्यादा रजिस्ट्रेशन हुए हैं। खिलाड़ियों और टीमों ने खेलों के लिए उत्साह के साथ जोर-शोर से तैयारियां शुरू कर दी हैं। वहीं अब प्रदेशभर में ग्राम पंचायत और नगरपालिका स्तर तक इन खेलों का आयोजन किया जाएगा। जिसके लिए तैयारी शुरू कर दी गई है।
शहरी ओलंपिक भी हुआ था स्थगित
गौरतलब है कि इससे पहले राजस्थान में 26 जनवरी से शहरी ओलंपिक शुरू होने वाला था। लेकिन आयोजन से महज तीन दिन पहले आयोजन को स्थगित कर दिया गया था। तब कहा गया था कि शहरी और ग्रामीण ओलंपिक का आयोजन एक साथ होगा।